377 Vestis

In veste exigitur quod sit munda. Hoc fit per continentiam et penitentiam, Eccle. 9[:8]: *Omni tempore vestimenta* sua *sint* *sint* *candida*. Et Leu. 13[:6]: *Lavabitque homo vestimenta sua*, id est, opera per penitentiam, *et mundus erit*. Apo. 3[:4]: *Qui non inquinaverunt vestimenta sua*. Ideo carnis dicitur vestis nupcialis, quia sicut sine veste est homini turpido, sic nec virtus pulcra sine caritate.

Secundo, requiritur quod sit calida et hoc per caritatem alioquin parum, videlicet, cordi. Sic nec castitas sine caritate, Job 37[:17]: *Nonne vestimenta tua calida* erunt, *cum perflata fuerit [terra] austro*, id est, opera feruencia cum anima calefacta sit per gratiam.

¶ Item, requiritur quod vestis sit larga per iniustitiam, scilicet, tegendo omnia membra, id est, tribuendo vnicuique quod suum est, Apo. 1[:12-13]: *Vidi … similem Filio hominis vestitum podere*. Quod est vestis talaris, Act. 12[:8]: *Circumda tibi vestimentum tuum, et sequere me*. Sed aliqui non tanguntur nisi vsque ad renes in cuius figura dicitur, 2 Reg. 10[:4]: *Hanon præscidit vestes* seruorum Dauid *usque ad nates*. Sed Eccli. 27[:12]: *Stultus sicut luna mutatur*. Sic gentis nostre modo sunt cornuta capucis, manice, longe tunice stricte, sed in Psal. [74:11] dicitur, *Cornua peccatorum confringam*. Et Sopho. 1[:8] dicitur, *Visitabo super omnes qui induti sunt veste peregrina*.

Item, requiritur quod vestis sit colorata per venustate.

Item, quod sit integra, forti, perseuerancia, Deut. 29[:5]: *Vestimenta* filiorum Israel *non sunt attrita quadraginta annis per desertum*, id est, in statu religionis uel penitentie. Apo. 16[:15]: *Beatus qui custodit vestimenta sua, ne nudus ambulet*. Sed heu quia econtra aliqui induuntur veste superbie et hii proprie sunt ad roboas diaboli, quia Eccli. 13[:1]: *Qui communicaverit* cum *superbo induet superbiam*. Jos. 9[:5] Gabaonite entrant vestiti *veteribus vestimentis.* Ideo dicitur Eccli. 11[:4]: *In vestitu ne glorieris umquam*, sicut pano in cauda, *et in die honoris* ne *extollaris*. Exemplum de Herode Egipta, Act. 12[:21].

Item, aliqui vestiuntur veste lepra luxurie, que primo inficit cor, postquam linguam, deinde totum corpus, et tandem proximos, Leu. 13[:56], vestis que lepram habuerit comburetur flamma, iste induunt pellibus emissariorum.

¶ Item, aliqui induunt partita, discordie, et iracundie, que induuntur canum velleribus per mordacitatem et directionem, Leu. 19[:19]: *Veste, quæ ex duobus* contexta *est, non indueris*, id est, ne mitteris illos qui faciunt se fouent partes, et sic turbant alios uel qui faciunt sibi vestem partitam ex

lupo et agno. Quia de vna parte dant elemosinam, discalciantes vnam pedem, et aliquando calciantes.

Item, aliqui induuntur veste corrosa tineis nundie et auaritie. Hii induunt pelles uulpium per astuciam et dolum, Jac. 5[:1-2]: *Agite* tunc *divites*, et sequitur *vestimenta vestra a tineis comesta sunt*. De omnibus istis dicitur Sopho. 1[:8]: *Visitabo super omnes qui induti sunt veste peregrina*. Iam dicta decet ut vestimentum sit calidum per caritatis odorem, quod sit molle et delicatum per viscerosam pietatem, quod sit conuenienter aptum per iusticie equitatem.